জুবিন গর্গের প্রয়াণে আয়োজক সংস্থাকে ব্যান করল অসম সরকার

ওয়েবডেস্ক- জুবিন গর্গের (Zubeen Garg) প্রয়াণে শোকস্তব্ধ অসম। অসমের মানুষ কিছুতেই ভুলতে পারছে না, এই পরোপকারী, সকলের পাশে থাকা জুবিনকে। সিঙ্গাপুর স্কুবা ডাইভ করতে গিয়ে মৃত্য হয় জুবিনের। তাঁর ডেথ সার্টিফিকেটে হৃদরোগে আক্রান্ত হয়ে মৃত্যুর উল্লেখ আছে। উত্তর পূর্ব ভারত উৎসবে যোগদানের জন্য সিঙ্গাপুরে গিয়েছিলেন জুবিন। সেখানেই ঠিক অনুষ্ঠানের আগে দিন স্কুবা ডাইভিংয়ের সময় মৃত্যু হয় তাঁর। অনুষ্ঠানের আয়োজকদের বিরুদ্ধে প্রশ্ন ওঠে। তদন্ত শুরু করার নির্দেশ দেন অসমের মুখ্যমন্ত্রী হিমন্ত বিশ্ব শর্মা (Assam Chief Minister Himanta Biswa Sarma) । সিঙ্গাপুরের (Singapore) ) ডেথ সার্টিফিকেট হাতে পাওয়ার পরে অসমের মুখ্যমন্ত্রী জানিয়ে দেন, আভ্যন্তরীণ তদন্ত চালিয়ে যাবে তারা।

এবার ‘উত্তর-পূর্ব ভারত উৎসব’-এর আয়োজকদের ব্যান করল অসম সরকার। আয়োজক সংস্থার সমস্ত আর্থিক সাহায্য বন্ধ করে দেওয়ার সিদ্ধান্ত নিয়েছেন অসমের মুখ্যমন্ত্রী হিমন্ত বিশ্বশর্মা। অসমের মুখ্যমন্ত্রী স্পষ্টভাবে জানিয়ে দিয়েছেন,  ‘উত্তর-পূর্ব ভারত উৎসব’-এর (Northeast India Festival) আয়োজক শ্যামকানু মহন্ত বা তাঁর সঙ্গে যুক্ত কোনও সংস্থাকে অসমে কোনও উৎসব বা অনুষ্ঠান আয়োজনের অনুমতি দেওয়া হবে না। সরকার প্রত্যক্ষ বা পরোক্ষভাবে শ্যামকানু মহন্তের সঙ্গে সম্পর্কিত সমস্ত অনুষ্ঠান থেকে আর্থিক অনুদান, বিজ্ঞাপন ও স্পনসরশিপও বন্ধ রাখবে।

সিঙ্গাপুরের স্কুবা ডাইবিং করতে গিয়ে মৃত্যু হয়েছে জনপ্রিয় শিল্পী জুবিন গর্গের। ৫২ বছর বয়সী শিল্পীর অকালপ্রয়াণে শোকস্তব্ধ শিল্পমহল। জুবিনের মৃত্যুতে শোকস্তব্ধ অসম। গতকালই জুবিনের এই মৃত্যুতে নর্থ ইস্ট ইন্ডিয়া ফেস্টিভ্যালের আয়োজক শ্যামকানু মহন্ত (North East India Festival organiser Shyamkanu Mahanta) এবং গায়কের ম্যানেজার সিদ্ধার্থ শর্মার (Manager Siddhartha Sharma)  বিরুদ্ধে মরিগাঁও থানায় (Morigaon police station)  একটি এফআইআর দায়ের করে অসম।

আরও পড়ুন- জুবিন গর্গের শেষ যাত্রায় মানুষের ঢল ‘লিমকা বুক অব রেকর্ডস’-এ জায়গা করে নিল

জুবিনের মৃত্যুর পর শ্যামকানুর ভূমিকা নিয়ে প্রশ্ন তুলেছেন তাঁর ভক্তরা। জুবিনের পর্যাপ্ত নিরাপত্তা ব্যবস্থা করা হয়েছিল কি না, স্কুবা ডাইভিংয়ের সময়ে কোনও নিরাপত্তার খামতি ছিল কি না, সেই বিষয়ে একাধিক প্রশ্ন উঠেছে।

মঙ্গলবার গুয়াহাটির কামারকুচিতে পূর্ণ রাষ্ট্রীয় মর্যাদায় শেষকৃত্য সম্পন্ন হয় জুবিন গর্গের। প্রিয় শিল্পী, গায়ককে শেষ শ্রদ্ধা জানাতে হাজার হাজার ভক্ত ভিড় করেন। শেষকৃত্য সম্পন্ন করেন তাঁর বোন পামি বরঠাকুর, স্ত্রী গরিমা সাইকিয়া। অসমের মুখ্যমন্ত্রী হিমন্ত বিশ্বশর্মা, কেন্দ্রীয় মন্ত্রী কিরেন রিজিজুও এই শোকসভায় উপস্থিত ছিলেন।

দেখুন আরও খবর-